Hei, denne artikkelen er over ett år gammel og kan inneholde utdatert informasjon

Siste: - Vi vil se en politimann bli skadd Til tross for stort politinærvær meldes det fortsatt om bilbranner i flere drabantbyer utenfor Stockholm sentrum.

SISTE: Tre politibiler er ramponert og flere biler står i brann i flere drabantbyer utenfor Stockholm sentrum, melder Expressen.

- Situasjonen eskalerer hele tida, og nå meldes det om bilbranner også i Kista, Tensta og Rinkeby.

Det er ikke meldt om personskader.

- Det er bare et spørsmål om tid før en politimann blir skadd - vi vil se en politimann bli skadd, gjengir Expressens journalister like før 23-tida, etter samtaler med ungdommenene som i også i kveld ramponerer Husby i Stockholm.

Evakueres Byens blir i kveld evakuert på grunn av giftig røyk på grunn av eksplosjoner og bilbranner.

Det er andre kveld med opptøyer i bydelen med 11 000 innbyggere. I går ble nærmere 100 biler tent på, i tillegg til et garasjeanlegg og en skole. En politimann ble også angrepet av en gjeng.



Det er i kveld også sammenstøt mellom politi og ungdommer. Omlag 20 maskerte ungdommer kaster stein mot politi og brannvesen. Det hele startet med en rekke eksplosjoner og Expressens reporter ble nesten truffet av et metallrør. Flere løp livredde fra stedet da eksplosjonene skjedde.

Konflikt mellom ungdom og polititet Ungdomsgruppa Megafonen forklarer bakgrunnen for konflikten mellom politiet og ungdommen:

- Vi må huske at dette området er det med Sveriges største arbeidsledighet blant unge. Det er stor håpløshet og maktløshet blant ungdommene her, og de er lite fortrolige i forhold til de makthavende, sier gruppa til Expressen.

HUSBY I KVELD: Tre biler er satt fyr på og beboere evakuert på grunn av den giftige røyken. Foto: Hampus Andersson / 2400@db.no Vis mer

- Vi må forstå det som ligger bak disse opptøyene, og forstå hvorfor det skjer. Vi må forstå situasjonen, gå videre - og finne ut hva vi kan gjøre med situasjonen.

Journalister flyktet Expressens reporter Niklas Svensson måtte i 22.15-tiden i kveld flykte innendørs etter at en ungdomssgjeng begynte å kaste stein mot politiet i nærheten av der han befant seg.

- Politiet kan ikke forutse slike angrep, det kan ikke vi heller. Det har vært rolig og så plutselig så kommer denne ungdomsgjengen med steiner i hendene, sier Svensson i Expressens kveldssending Primetime.

I sikkerhet innendørs forteller Svensson videre.

- Nå kom nettopp en gjeng maskerte ungdommer løpende forbi her og skrek «ta ned kameraene, ta ned kameraene», forteller Svensson.

Tre biler brenner Det er foreløpig bekreftet at tre biler er satt fyr på i et garasjeanlegg.



- Det brenner i tre biler i Oslogatan. Det er kaos, sier Aftonbladets reporter på stedet.

- Jeg frykter at sitasjonen vil bli verre utover kvelden, slik den ble i går.

En beboer som Expressen snakker med mener situasjonen i kveld i hvert fall foreløpig er roligere enn den var i går kveld.

METALLGJENSTAND: Expressens reporter på stedet forteller at metallgjenstander fløy gjennom lufta etter eksplosjonen. Vis mer

- Det kom som et brak i går kveld og det var mer spent, men i kveld er det roligere. Det er fortsatt mange voksne ute og det som har skjedd nå virker som en enkelthendelse, sier et vitne og Husby-beboer som Expressen har snakket med.

Saken oppdateres.

